Toshkentda “xususiy” taksichilarga qarshi tadbirlar o‘tkazilmoqda

Toshkentda o‘tkazilgan brifingda jurnalistlarga shaharda litsenziyalanmagan avtotashuvlar yuzasidan choralar ko‘rish bo‘yicha olib borilayotgan ishlar haqida axborot berildi, deb yozadi “Norma.uz”.

Ayni paytda avtotransport vositalari egalari tegishli litsenziyaga ega bo‘lmagan va yo‘lovchilarni tashish qoidalariga rioya qilmagan holda yuk va yo‘lovchilarni tashishi oldini olish uchun qo‘shma reydlar amalga oshirilmoqda.
1-yanvardan 10-fevralga qadar bunday reydlardan 310 tasi o‘tkazilgan. 9200 ta avtoulovlar tekshirilib, 1850 ta kamchilik topilgan. Qonunbuzarliklarning ko‘pchiligi yo‘lovchi tashish bilan bog‘liq bo‘lgan.
Eslatib o‘tamiz, avvalroq 15-fevral, dushanba kunidan e’tiboran Toshkentda litsenziyasiz taksichilar faoliyatiga chek qo‘yish maqsadida ichki ishlar boshqarmasi, yo‘l harakati xavfsizligi boshqarmasi, Davlat soliq qo‘mitasi va “Toshshahartransxizmat” xodimlaridan iborat 47 ta guruh ish boshlashi xabar berilgan edi.